Diari Oficial de la Generalitat Valenciana


Sumari del DOGV 8150, del 17-10-2017 (2017/8740)

RESOLUCIÓ de 3 d'octubre de 2017, de la Direcció General del Servei Valencià d'Ocupació i Formació, per la qual es modifica la Resolució de 24 de juliol de 2017, del director general del Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del programa mixt d'Ocupació-Formació Escoles d'Ocupació Et Formem, destinat a persones amb dificultats d'inserció laboral o pertanyents a col·lectius vulnerables, a càrrec del Programa operatiu Comunitat Valenciana (POCV), per a l'exercici pressupostari 2017, en aplicació de l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, per la qual se n'aproven les bases reguladores.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8150

Data del DOGV
:   17-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8740


Data del document
:   03-10-2017

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 3 d'octubre de 2017, de la Direcció General del Servei Valencià d'Ocupació i Formació, per la qual es modifica la Resolució de 24 de juliol de 2017, del director general del Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del programa mixt d'Ocupació-Formació Escoles d'Ocupació Et Formem, destinat a persones amb dificultats d'inserció laboral o pertanyents a col·lectius vulnerables, a càrrec del Programa operatiu Comunitat Valenciana (POCV), per a l'exercici pressupostari 2017, en aplicació de l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, per la qual se n'aproven les bases reguladores. [2017/8740]  
  
En data 19 de juliol de 2017, es va publicar en el Diari Oficial de la Generalitat Valenciana l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores del programa mixt d'Ocupació-Formació Escoles d'Ocupació Et Formem, destinat a persones amb dificultats d'inserció laboral o pertanyents a col·lectius vulnerables.  
  
En data de 26 de juliol de 2017, es va publicar en el mateix diari oficial la Resolució de 24 de juliol de 2017, del director general del Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del programa mixt d'Ocupació-Formació Escoles d'Ocupació Et Formem, destinat a persones amb dificultats d'inserció laboral o pertanyents a col·lectius vulnerables, a càrrec del Programa operatiu Comunitat Valenciana (POCV), per a l'exercici pressupostari 2017, en aplicació de l'ordre esmentada en el paràgraf anterior.  
En la disposició final segona de l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, es faculta la Direcció General del SERVEF per a dictar totes les instruccions i adoptar les mesures que considere oportunes per a l'execució i l'aplicació de la present ordre quan concórreguen circumstàncies degudament motivades; quan les instruccions i mesures esmentades afecten una pluralitat indeterminada de persones interessades, hauran de publicar-se en el Diari Oficial de la Generalitat Valenciana.  
  
Atés que no es tenen en compte en la valoració de les sol·licituds les aportacions al projecte per part de l'entitat sol·licitant, no és procedent aplicar cap minoració per aquest concepte, raó per la qual ha de procedir-se a eliminar l'última frase del resolc cinqué, número 3, apartat a, de la resolució de convocatòria.  
Així mateix, per a facilitar el càlcul de la quantia de la subvenció es modifica el tercer paràgraf del resolc tercer, per a afegir el total d'hores equivalents als quatre mesos de duració dels projectes.  
D'acord amb tot el que s'ha exposat i fent ús de les facultats que té atribuïdes aquesta direcció general, resolc:  
  
Primer  
Fer una nova redacció del tercer paràgraf del resolc tercer, que queda redactat com segueix:  
Els projectes Et Formem tindran una durada de quatre mesos, equivalents a 640 hores de formació en alternança amb el treball o la pràctica professional, i la duració dels contractes de treball subscrits amb l'alumnat/treballador no podrà excedir la data de finalització d'aquesta etapa de formació en alternança amb el treball o la pràctica professional, dirigida a l'aprenentatge, la qualificació i l'adquisició d'experiència professional. A aquests efectes, es dedicarà a formació per a l'ocupació un mínim del 25 % de la durada de l'etapa.  
  
Segon  
Eliminar l'última frase del resolc cinqué, número 3, apartat a, que queda redactat com segueix:  
a) Certificat acreditatiu del finançament d'aquella part del cost del projecte no subvencionada, tot entenent-se que queda per compte de l'entitat beneficiària la diferència de finançament necessària per a la total execució de l'activitat subvencionada.  
  
Tercer. Entrada en vigor  
Aquesta resolució entrarà en vigor l'endemà de la publicació en el DOGV.  
  
Contra aquesta resolució, que esgota la via administrativa, es podrà interposar un recurs potestatiu de reposició davant d'aquest mateix òrgan en el termini d'un mes a partir de l'endemà de la notificació de la present resolució, d'acord amb el que s'ha previst en la normativa vigent en matèria de procediment administratiu comú de les administracions públiques, o bé, en el termini de dos mesos, un recurs contenciós administratiu davant del jutjat contenciós administratiu, de conformitat amb el que s'ha establit en l'article 8, apartat 3, i també en l'article 46, apartat 1, ambdós de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs que es considere pertinent.  
  
València, 3 d'octubre de 2017.- El director general del SERVEF: Enric Nomdedéu i Biosca.